open-index/open-wikipedia-markdown huggingface dataset:
Ούγος Η΄ του Λουζινιάν

Ο **Ούγος Η΄ των Λουζινιάν** (διεθνώς: *Hugh VIII of Lusignan*, μεταξύ 1106 και 1110 – μεταξύ 1165 και 1171), γνωστός και ως **Ούγος της Λα Μαρς**, ήταν κύριος του Λουζινιάν, του Σατώ - Λαρσέ και κόμης του Λα Μαρς από το 1151 οπότε και διαδέχθηκε τον πατέρα του. Ο Ούγος Η΄ γεννήθηκε στο Πουατού κατά το διάστημα 1106 έως 1110, πατέρας του ήταν ο Ούγος Ζ΄ του Λουζινιάν και μητέρα του η Σαρακινή του Λεζάι.  Το 1140, νυμφεύτηκε την Βουργουνδία του Ρανκόν, κόρη του Γοδεφρείδου του Ρανκόν, η οποία πέθανε το 1169. Το 1163 και 1164, συμμετείχε σε εκστρατεία στους Αγίους Τόπους και έλαβε μέρος στην μάχη του Χαρίμ, όπου αιχμαλωτίστηκε και πέθανε στην αιχμαλωσία μεταξύ 1165 και 1171.

## Οικογένεια

Από τον γάμο του με την Βουργουνδία του Ρανκόν παιδιά του ήταν:

* Ούγος των Λουζινιάν 1141–1169, συγκύριος του Λουζινιάν. Νυμφεύτηκε την Ορενγκάρντε και είχε τέκνα:
** Ούγος Θ΄ κύριος του Λουζινιάν και ως Δ΄ κόμης του Λα Μαρς.
** Ραούλ Α΄ 1160-1164/65, συγκύριος του Λουζινιάν, κύριος του Ισουντάν
* Γοδεφρείδος Α΄ πριν το 1150–1224, κόμης της Ιόππης (Γιάφας) & Ασκαλώνος. Έλαβε μέρος στην Γ΄ Σταυροφορία
* Πέτρος πριν το 1155-μετά το 1174, μάλλον έγινε ιερέας.
* Αμωρί Β΄ βασιλιάς της Κύπρου. Νυμφεύτηκε πρώτα την Εσίβα, κόρη του Βαλδουίνου των Ιμπελέν κυρίου της Ράμλα και μετά την Ισαβέλλα Α΄ των Ανζού βασίλισσα της Ιερουσαλήμ, κόρη του Αμωρί Α΄ της Ιερουσαλήμ.
* Γκυ βασιλιάς της Κύπρου. Νυμφεύτηκε την Σίβυλλα των Ανζού βασίλισσα της Ιερουσαλήμ, κόρη του Αμωρί Α΄ της Ιερουσαλήμ.
* Γουλιέλμος γενν. μετά το 1163, ίσως νυμφεύτηκε τη Βεατρίκη, κόρη του Ζοσλέν Γ΄ κόμη της Έδεσσας.

## Παραπομπές
 		


## Πηγές

*Painter, Sidney (1955). "The Houses of Lusignan and Chatellerault 1150-1250". Speculum. The University of Chicago Press. Τόμος. 30, No. 3 Ιουλίου
*Sidney Painter, "The houses of Lusignan and Châtellerault, 1150-1250" in Speculum vol. 30 (1955).
*Sidney Painter, "The Lords of Lusignan in the eleventh and twelfth centuries" in Speculum vol. 32 (1957).

Κατηγορία:Οίκος των Λουζινιάν
Κατηγορία:Γάλλοι Σταυροφόροι
Ιάσονας (αποσαφήνιση)

Το ελληνικό όνομα **Ιάσων** ή **Ιάσονας** ήταν συνηθισμένο στην αρχαιότητα (ακόμα και σήμερα είναι από τα πλέον συνήθη αρχαιογενή ονόματα στις ΗΠΑ ως *Jason*, Τζέισον). Εκτός από τον μυθικό ήρωα Ιάσονα, το έφεραν και τα εξής αξιοσημείωτα πρόσωπα:

## Αρχαιότητα

* Ιάσων του Μενεκράτους, βιογράφος και ιστορικός του 1ου αι. π.Χ.
* Ιάσων ο Κυρηναίος, Εβραίος ιστορικός που έγραψε στην ελληνική γλώσσα
* Ιάσων ο Αργείος, γραμματικός και ιστορικός του 2ου αι. π.Χ.
* Ιάσων ο Φεραίος, τύραννος των Φερών του 4ου αι. π.Χ.
*Ιάσων ο Αρχιερέας, αρχιερέας του Ισραήλ του 2ου αι. π.Χ.
* Ιάσων ο Αθηναίος, γλύπτης του 2ου αι. π.Χ.
*Ιάσων ο Δαρεμας, Μεσαγριτης του 2ου άι.μ.Χ.

## Χριστιανισμός

* Ο Άγιος Ιάσων, απόστολος εκ των «Εβδομήκοντα», η μνήμη του οποίου τιμάται στις 29 Απριλίου
Φράγμα (αποσαφήνιση)

Η λέξη **φράγμα** αποδίδεται γενικά με την έννοια του οποιουδήποτε εμποδίου σε συγκεκριμένο χώρο, είτε σε ειρηνική περίοδο, είτε σε πολεμικές επιχειρήσεις π.χ. οδοφράγματα, πόντιση φραγμάτων, φραγματοθέτις κ.λπ.

Στον επιστημονικό χώρο ο όρος *φράγμα* απαντάται στις ακόλουθες ειδικές περιπτώσεις:
* Φράγμα στην Γεωλογία
* Φράγμα (ναυπηγική) στη Ναυπηγική, καθώς και *υπόφραγμα*
* Φράγμα αμυντικό
* Φράγμα ήχου στην αεροδυναμική.
* Φράγμα πυρός στη στρατιωτική τακτική.
* Φράγμα στον μαγνητισμό.
* Φράγμα δυναμικού στη Πυρηνική Φυσική.
* Φράγμα οπτικό ή φράγμα περίθλασης στην Οπτική.
* Φράγμα συνόλου στα Μαθηματικά.
Ούγος Ζ΄ του Λουζινιάν

Ο **Ούγος Ζ΄ του Λουζινιάν** ή **Ούγος ο μελαχροινός** ή **Ούγος Β΄ του Λα Μαρς**, (Γαλλική γλώσσα : *Hugues VII le brun*, 1065 – 1151) από τον Οίκο των Λουζινιάν, ήταν κύριος του Λουζινιάν, του Σατώ - Λαρσέ και κόμης του Μαρς (1110 - 1151). Ήταν γιος και διάδοχος του Ούγου ΣΤ΄ κυρίου του Λουζινιάν γνωστού και ως Ούγου Α΄, κόμη του Λα Μαρς και της Ιλντεγκάρντ, κόρης του Αιμερύ Δ΄ του Τουάρ. Ο Ούγος Ζ΄ υπήρξε ένας από τους σημαντικότερους Σταυροφόρους, συμμετέχοντας στην Β΄ Σταυροφορία (1147) στο πλευρό του Λουδοβίκου Ζ΄ της Γαλλίας.

## Οικογένεια

Νυμφεύτηκε πριν από το 1109 την άγνωστης καταγωγής Σαρακήνα του Λεζαί (1067 – 1144), με την οποία έκανε πολλά παιδιά:

*Ούγος Η΄ του Λουζινιάν π. 1108-π. 1168, κύριος του Λουζινιάν και, ως Ούγος Γ΄, κόμης του Λα Μαρς.
*Γουλιέλμος, κύριος του Ανγκλ.
*Ρορζόν.
*Σίμων άκμασε 1144, κύριος του Λεζαί.
*Γκαλεράν.
*Αενόρ γενν. π. 1130, παντρεύτηκε τον Γοδεφρείδο Ε΄ του Τουάρ.

## Παραπομπές
 		


## Πηγές

*Painter, Sidney (1957). "The Lords of Lusignan in the Eleventh and Twelfth Centuries". Speculum. Πανεπιστήμιο του Σικάγο, Τόμος. 32, No. 1, Ιανουάριος
*Riley-Smith, Jonathan (2002). The First Crusaders, 1095-1131. Cambridge University Press.

Κατηγορία:Οίκος των Λουζινιάν
Κατηγορία:Γάλλοι Σταυροφόροι
ISO 3166-2:CY

Το **ISO 3166-2:CY** είναι ένα υποσύνολο του προτύπου ISO 3166-2 του οργανισμού ISO που ορίζει γεωκώδικες. Το ISO 3166-2:CY αφορά την Κύπρο.

Κάθε κωδικός αποτελείται από δύο μέρη: τον κωδικό ISO 3166-1 για την Κύπρο (`CY`) και ένα διψήφιο αλφαριθμητικό υποκωδικό ενωμένα με παύλα.

Κατηγορία:Γεωκώδικες
Κατηγορία:Γεωγραφία της Κύπρου
Τάλως (εφευρέτης)

Ο **Τάλως** ή Κάλως στην ελληνική μυθολογία ήταν ανιψιός του Δαίδαλου, γιος της αδερφής του, Πέρδικας (ή Πολυκάστης). Ο Τάλως από μικρό παιδί είχε επιδείξει εξαιρετικές ικανότητες εφευρέτη. Λεγόταν μάλιστα ότι επινόησε το πριόνι βλέποντας το σαγόνι ενός φιδιού ή τη ραχοκοκαλιά ενός ψαριού. Του αποδίδονται επίσης ο κεραμικός τροχός και ο διαβήτης. Ο Τάλως μαθήτευε κοντά στο Δαίδαλο του και πολλοί ισχυρίζονταν ότι ο ευφυής νεαρός θα ξεπερνούσε πολύ σύντομα το θείο του. Το αποτέλεσμα όλων αυτών ήταν ο Δαίδαλος, ζηλεύοντας υπερβολικά τον Τάλω, να τον γκρεμίσει από τα τείχη της Ακρόπολης. Η Πέρδικα μόλις έμαθε το φόνο του γιου της από τον ίδιο της τον αδερφό απαγχονίστηκε ή σύμφωνα με άλλη εκδοχή μεταμορφώθηκε από τη θεά Αθηνά στο πτηνό πέρδικα. Ο Δαίδαλος καταδικάστηκε από τον Άρειο Πάγο σε εξορία και κατέφυγε στο βασίλειο του Μίνωα στην Κρήτη.

## Πηγές
* 

## Δείτε επίσης
*Δαίδαλος

Κατηγορία:Πρόσωπα της ελληνικής μυθολογίας
Anilox

Στην τεχνολογία των εκτυπώσεων, **Anilox** ονομάζεται η μέθοδος με την οποία μπορούμε να μετρήσουμε την ποσότητα μελανιού σε ένα κλισέ flexo.

Ο κύλινδρος anilox είναι συνήθως κατασκευασμένος από ατσάλι ή αλουμίνιο. Η επιφάνειά του αποτελείται από εκατομμύρια κυψέλες ανάλογα με την "ανάλυσή" του. Η επιφάνειά του έρχεται σε επαφή με τον κύλινδρο μελάνωσης και στην συνέχεια μία λεπίδα "χειρουργικής" ακρίβειας αφαιρεί το περιττό μελάνι από την επιφάνεια. Έπειτα έρχεται σε επαφή με το κλισέ και παραδίδει τη σωστή ποσότητα μελανιού έτσι ώστε το κλισέ με την σειρά του να "γράψει" επάνω στην πρώτη ύλη η οποία μπορεί να είναι από χαρτί μέχρι και PVC.

Οι anilox διακρίνονται με βάση την ανάλυσή τους η οποία προσδιορίζεται από τον αριθμό των κυψελών που υπάρχουν σε μία τετραγωνική ίντσα. Έτσι έχουν διαβαθμίσεις μεταξύ του 250 και του 1500. Ακόμη οι anilox διαφέρουν ως προς το βάθος τον κυψελών. Οι anilox είναι συνήθως αποσπώμενοι από τις κεντρικές μονάδες τους έτσι ώστε να καθαρίζονται και να αλλάζουν κατά βούληση.

Ανάλογα με την λεπτομέρεια του θέματος το οποίο θα αποτυπωθεί χρησιμοποιείται και ο ανάλογος anilox. Έτσι για την εκτύπωση μιας φωτογραφίας θα χρησιμοποιηθεί ένας anilox με μεγάλο αριθμό κυψελών (χωρίς αυτό να αποτελεί κανόνα), και αντίθετα για χοντρά γράμματα και γεμίσματα ένας anilox με μικρό αριθμό κυψελών. Οι έμπειροι τυπογράφοι γνωρίζουν ποιόν anilox πρέπει να χρησιμοποιήσουν ανάλογα με το τι θέλουν να τυπώσουν.

Το κόστος ενός anilox ανέρχεται σε ορισμένες περιπτώσεις ακόμη και στα 4.000 ευρώ. Μία απροσεξία στο καθάρισμα ή ένα απλό χτύπημα με κάποιο εργαλείο μπορεί να καταστρέψει τον κύλινδρο. Παλαιότερα χαράσσονταν με διαμάντι, αλλά μετά την ανάπτυξη και την ευρεία χρήση της τεχνολογίας laser πλέον κατασκευάζονται με μεγαλύτερη ακρίβεια και ταχύτητα.

Κατηγορία:Τυπογραφία
Στηβ Ντούζος

Ο **Στηβ Ντούζος** (πλήρες όνομα *Ευστάθιος Κωνσταντίνος Ντούζος*) είναι Έλληνας ηθοποιός, γιος του Ανδρέα Ντούζου και αδερφός της Τέτας Ντούζου, επίσης ηθοποιού. Γεννήθηκε στην Αθήνα στις 25 Φεβρουαρίου 1959. Η μητέρα του, Αναστασία Ντούζου, ήταν γνωστή συγγραφέας βιβλίων μαγειρικής.

Το 1963 βρέθηκε για πρώτη φορά στις ΗΠΑ, ακολουθώντας τον πατέρα του, που ζούσε κι εργαζόταν κατά διαστήματα εκεί, ενώ από το 1967 ως το 1980 η οικογένειά του είχε εγκατασταθεί μόνιμα στο Μπρονξ της Νέας Υόρκης. Έχοντας ζήσει με την οικογένειά του αρκετά χρόνια στην Αμερική, εργαζόμενος ως ζαχαροπλάστης, επέστρεψε στην Ελλάδα το καλοκαίρι του 1980 με αφορμή μια κινηματογραφική πρόταση που δέχτηκε. Έγινε ιδιαίτερα δημοφιλής, κυρίως στο νεανικό κοινό της εποχής, με συμμετοχή σε δεκάδες ταινίες (κινηματογραφικές και βίντεο). Κατά τη δεκαετία του '90 αποσύρθηκε από τα καλλιτεχνικά δρώμενα, ενώ επέστρεψε τον χειμώνα του 2010 για να συμμετάσχει στη δημιουργία του ριμέικ της ταινίας *Ρόδα, τσάντα και κοπάνα*, το οποίο βγήκε στις αίθουσες το 2011.

Ο Στήβ Ντούζος από το 1997 είναι παντρεμένος με την Άννα-Μαρία και έχουν αποκτήσει μια κόρη, την Αρτεμισία (Άρτεμη) το 2000 και έναν γιο, τον Ανδρέα το 2002.,

## Ενδεικτική φιλμογραφία (κινηματογράφος)

* Θα σε κλέψω, μ' ακούς; (1982)
* Ρόδα, τσάντα και κοπάνα (1982)... Μπίλιας
* Μπλου τζιν και πέτσινα μπουφάν (1982)
* Άγρια νιάτα (1982)... Πατάτας
* Σερίφης, ο μηχανοφάγος (1983)... Μπίλιας
* Ρόδα, τσάντα και κοπάνα 2 (1983)... Μπίλιας
* Ο Παπα-σούζας (1983)
* Παπαδίστικη κομπανία: Παπα-ρεμπέτες (1983)
* Μια παπαδιά στα μπουζούκια (1983)
* Χούλιγκανς - Κάτω τα χέρια από τα νιάτα (1983)
* Θηλυκό θηριοτροφείο (1984)... Πάνος
* Ρόδα, τσάντα και κοπάνα Νο 3 (1984)... Μπίλιας
* Εθνική Παπάδων (1984)
* Ένας πρωτάρης στο κολλέγιο (1984)
* Ταχύτητα και αγάπη (1985)
* Μια γυναικάρα στα μπουζούκια (ή Μια παπαδιά στα μπουζούκια Νο 2) (1985)
* Sweet country (1987)
* Βίος και Πολιτεία (1987)
* Ένας Μπόμπος στα θρανία (1989)... Μπόμπος
* Ροζ ολοταχώς (2001)... νεοναζί 
* Ρόδα, τσάντα και κοπάνα Νο 4 (2010-11)... Μπίλιας

## Ενδεικτικές βιντεοταινίες [https://www.retrodb.gr/wiki/index.php/Στηβ_Ντούζος]

## Τηλεοπτικές συμμετοχές
* Αγάπη στο Αιγαίο (1992)
* Ουκ αν λάβοις παρά του μη έχοντος, επ.5 (2010).      
* Καλημέρα Ζωή (1994-1996)

## Παραπομπές


Κατηγορία:Έλληνες ηθοποιοί κινηματογράφου
Κάτω Βιάννος Ηρακλείου

Η **Κάτω Βιάννος** είναι χωριό και έδρα ομώνυμης κοινότητας του Δήμου Βιάννου και της τέως Επαρχίας Βιάννου στην Περιφερειακή Ενότητα Ηρακλείου. 

Η Κάτω Βιάννος βρίσκεται στις νότιες υπώρειες του όρους Δίκτη. Οι κάτοικοι ασχολούνται κυρίως με την ελαιοκαλλιέργεια. Σήμερα η συντριπτική πλειοψηφία των κατοίκων είναι ηλικίας άνω των 65 ετών.

## Ιστορικά στοιχεία και ναοί
Η Κάτω Βιάννος αναφέρεται το 1583 με την ονομασία *Viannes Catto* , στην σχετική απογραφή του Καστροφύλακα (Κ 97). Όταν έγινε κοινότητα, σε αυτήν υπήχθη και ο οικισμός Λασιθιωτών *Μέση*, που βρίσκεται σε υψόμετρο 540 μ. Οι κάτοικοι της Μέσης κατάγονται από το Οροπέδιο Λασιθίου. Το χωριό κατοικείται από ελάχιστους γεωργούς. Στη Μέση βρίσκεται ο διμάρτυρος ναός του Προφήτη Ηλία και των Τριών Ιεραρχών, ο οποίος οικοδομήθηκε σχετικά πρόσφατα.

Ο κύριος ναός στην Κάτω Βιάννο είναι αυτός που είναι αφιερωμένος στη μνήμη του Αγίου Γεωργίου. Πολύ ενδιαφέρων είναι και ο ναός των Εισοδίων της Θεοτόκου, που έχει ξυλόγλυπτο τέμπλο. Κοντά στο χωριό βρίσκεται η παλιά εκκλησία της Μεταμόρφωσης του Σωτήρα, με τοιχογραφίες.

Την περίοδο της Τουρκοκρατίας υπήρχε ο οικισμός Πέρα Μέση, όπου βρίσκεται το εξωκλήσι της Παναγίας. Εκεί, στη διάρκεια γάμου, οι Τούρκοι εισέβαλαν και σκότωσαν όλο τον κόσμο που γλεντούσε, έπειτα από υπόδειξη ενός μικρού παιδιού. Επίσης, κατέστρεψαν τον οικισμό.  Από τον άλλοτε οικισμό σώζονται ερείπια.

Η ονομασία Μέση προέρχεται πιθανότατα από το γεγονός ότι οι κάτοικοι που ίδρυσαν το χωριό είχαν ξεκινήσει από το Τυμπάκι κάποιοι και άλλοι από τη Σητεία, με αποτέλεσμα να συναντηθούν στη μέση, όπου και βρίσκεται ο σημερινός οικισμός, στα νότια του νομού Ηρακλείου.μικρογραφία|330x330px|Η κοινότητα σε σχέση με τον δήμο

Μετά την απελευθέρωση από τους Τούρκους και στην πρώτη διοικητική οργάνωση του νησιού το χωριό εκπροσωπούσε, στο Δήμο Βιάννου όπου υπαγόταν, ο Δημήτριος Δουλγεράκης σαν ειδικός πάρεδρος και αργότερα ο πρώτος εκλεγμένος σύμβουλος Εμμανουήλ Βαβουρανάκης.

Δείτε ***[[Κοινότητα Κάτω Βιάννου]]***

## Φωτογραφίες

## Πηγές

* 

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Βιάννου
Δημήτριος Χρηστόπουλος

Ο **Δημήτριος Χρηστόπουλος** (ή *Πάπιας*) ήταν Έλληνας μαραθωνοδρόμος. Γεννήθηκε στην Πάτρα το 1878, ήταν αδελφός του Στέφανου Χρηστόπουλου και αθλητής της Γ.Ε. Πατρών. 

Συμμετείχε στο πρώτο  πανελλήνιο πρωτάθλημα, το οποίο ήταν και προκριματικοί αγώνες για τους ολυμπιακούς της Αθήνας, στο αγώνισμα του μαραθώνιου μεταξύ 33 αθλητών και κατέλαβε την 4η θέση με χρόνο 3 ώρες 33, 50 παίρνοντας και την πρόκριση. Η Γ.Ε.Π. διοργάνωσε θερμή υποδοχή στο σιδηροδρομικό σταθμό της πόλης για τους προκριθέντες αθλητές της. Όταν αποβιβάστηκαν τους προσφώνησε ο *Δημήτριος Μαριώτης* και μετά με επικεφαλής τη μουσική της *Φιλαρμονικής Εταιρείας* και με συνοδεία μεγάλου πλήθος που τους συνόδευσε μέχρι το Γυμναστήριο του Συλλόγου, όπου εκφώνησε λόγο ο πρόεδρος Περικλής Γερούσης και η τελετή έληξε με τραγούδια από ανδρική χορωδία. 

Πήρε μέρος το 1896 στον Μαραθώνιο των πρώτων Ολυμπιακών αγώνων της Αθήνας μαζί με άλλους 17 αθλητές, αλλά εγκατέλειψε στην διάρκεια της διαδρομής.

## Νίκες σε αγώνες
*Αγώνες Παναχαικού Γ.Σ. 1895
::1ος απόσταση 23 χιλιομέτρων με χρόνο 2.12.30

## Πηγές
* Κώστας Α. Κοκκοβίκας, *Αχαΐα. Περί αθλητικού παρελθόντος*, έκδοση: Ακτίνα. Επικοινωνία-Προβολή. Μονοπρόσωπη ΕΠΕ, Πάτρα 2004
* Νίκος Ε. Πολίτης, *Ο Πατραϊκός αθλητισμός*, Τόμος Β΄, *Από την εποχή του Τόφαλου ως την ίδρυση της Παναχαϊκής*, Αχαϊκές εκδόσεις, Πάτρα 1997. ISBN 960716492X
* Νίκος Ε. Πολίτης, *Ο Πατραϊκός αθλητισμός*, Τόμος Α΄, *Η πρώτη δεκαετία 1891-1900*, Αχαϊκές εκδόσεις, Πάτρα 1994. ISBN 9607164911

## Εξωτερικοί σύνδεσμοι
*Βιογραφικό του στην ιστοσελίδα του ΣΕΓΑΣ
*Αφιέρωμα στον Μαραθώνιο του 1896

Κατηγορία:Έλληνες μαραθωνοδρόμοι
Κατηγορία:Αθλητές στίβου της Παναχαϊκής
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Μηλέα Μεσσηνίας

Η **Μηλέα** Μεσσηνίας, γνωστή και ως **Μηλιά**, είναι χωριό της Μεσσηνιακής Μάνης (Έξω Μάνη) και υπάγεται στο Δήμο Δυτικής Μάνης με έδρα την Καρδαμύλη. Ο συνολικός πληθυσμός είναι 363 άτομα (απογραφή 2001). Βρίσκεται στη δυτική πλευρά της οροσειράς του Ταϋγέτου, σε υψόμετρο 550-600μ.

Αποτελείται από τους οικισμούς Φαγριάνικα, Ξανθιάνικα, Σεκουριάνικα, Κάτω Χώρα και Κυβέλεια (Γαρμπελιά).

## Προέλευση ονόματος

Το όνομά της, κατά την επικρατέστερη άποψη, το οφείλει στην ευδοκίμηση στην περιοχή του οπωροφόρου δέντρου "μηλιά". Άλλες εκδοχές θέλουν το όνομα να προέρχεται από την Ομηρική λέξη «μήλα» που σημαίνει γιδοπρόβατα, ή από το γεγονός ότι στην περιοχή αφθονεί το θαμνώδες φυτό "σφακομηλιά".

## Αξιοθέατα

Ακριβώς πάνω από το χωριό είναι κτισμένη, σε ένα μικρό οροπέδιο σε υψόμετρο 1000μ, η Μονή της Παναγίας της Γιάτρισσας.

Ξεχωριστό ενδιαφέρον παρουσιάζουν και οι ναοί: 
# Μεταμόρφωσης του Σωτήρος, 13ου αιώνα, με το εντυπωσιακό διατηρημένο καμπαναριό,
# Κοίμησης της Θεοτόκου, 12ου αιώνα, με εξαιρετική τοιχογράφηση,
# Αγίου Ιωάννη, αγιογραφημένος το 1706 από τον Καλλέργη,
# Αγίου Νικολάου, με μάρμαρα του 11ου αιώνα και παλαιά Αγία Τράπεζα.

Αξίζει να αναφερθεί η φιλοξενία στη Μηλιά του Θεόδωρου Κολοκοτρώνη (σε νεαρή ηλικία) και της οικογένειάς του, για τρία χρόνια, στον πύργο της οικογένειας Κριπαράκων. Ο πατέρας του Θεόδωρου Κολοκοτρώνη, Κωνσταντής, θάφτηκε στη Μηλιά στο συνοικισμό Κυβέλεια, όπου σώζεται ο τάφος του.

## Δημοτικό διαμέρισμα Μηλιάς Μεσσηνίας
Το δημοτικό διαμέρισμα Μηλιάς Μεσσηνίας (παλαιότερη ονομασία: *Μηλέα Μεσσηνίας*) βρίσκεται στη Μεσσηνιακή Μάνη. Ο συνολικός πληθυσμός του είναι 363 άτομα (απογραφή 2001). Πριν από την εφαρμογή του σχεδίου «Καποδίστριας» ήταν έδρα ομώνυμης κοινότητας.

Αποτελείται από τους οικισμούς Φαγριάνικα, Ξανθιάνικα, Σεκουριάνικα, (που συγκροτούν τον κεντρικό οικισμό της Μηλιάς), και επίσης από την Κάτω Χώρα και τα Κυβέλεια (γνωστά και ως Γαρμπελιά).

## Δείτε επίσης
*Δήμος Δυτικής Μάνης
*Φαράγγι του Βυρού

## Εξωτερικοί σύνδεσμοι
*Άρθρο του Βαγγέλη Νικολούδη

Κατηγορία:Χωριά της περιφερειακής ενότητας Μεσσηνίας
Κατηγορία:Μάνη
Κατηγορία:Δήμος Δυτικής Μάνης
Φρειδερίκος Μάρσαλ

Ο **Φρειδερίκος Μάρσαλ** ήταν αθλητής της αντισφαίρισης και ποδοσφαιριστής.

Ήταν γιος του προξένου της Αγγλίας στην Πάτρα *Βέρνου Μάρσαλ* και μαζί με τον αδελφό του Γεώργιο συμμετείχαν στους Ολυμπιακούς αγώνες του 1896 στο διπλό της αντισφαίρισης αλλά αποκλείστηκαν στα προκριματικά. Ήταν αθλητής του Παναχαϊκού και έπαιξε στον πρώτο αγώνα ποδοσφαίρου που έγινε στην Πάτρα. Αγωνίστηκε με τον Παναχαϊκό εναντίον Άγγλων ναυτών νικώντας τους με 4-2. Συμμετείχε και στην ρεβάνς στις 15 Φεβρουαρίου όπου ο Παναχαϊκός νίκησε ξανά με 4-0. Όταν η Γ.Ε.Π. ίδρυσε ποδοσφαιρικό τμήμα εγγράφηκε σε αυτό και έπαιξε σε πολλά παιχνίδια . Είχε άλλον έναν αδελφό, των *Ανδρέα* ο οποίος ήταν επίσης αθλητής του Παναχαϊκού.

Τα υπόλοιπα χρόνια της ζωής του τα έζησε στην Αγγλία όπου και πέθανε. Εκεί μάλιστα δίδασκε την Νεοελληνική γλώσσα.

## Παραπομπές


## Πηγές

*Βιβλίο *Πατραϊκός Αθλητισμός* Τόμος Α΄και Β΄Αχαϊκές εκδόσεις Νικολάου Πολίτη.
*Βιβλίο *Αχαΐα Περί Αθλητικού παρελθόντος*, Κώστα Κοκκοβίκα, 2004

Κατηγορία:Έλληνες ομογενείς αθλητές
Κατηγορία:Έλληνες αθλητές της αντισφαίρισης
Κατηγορία:Ποδοσφαιριστές Παναχαϊκής

Κατηγορία:Ποδοσφαιριστές αδιευκρίνιστης θέσης
Κατηγορία:Έλληνες ποδοσφαιριστές
Κατηγορία:Αθλητές αντισφαίρισης της Παναχαϊκής
Κατηγορία:Αντισφαιριστές στους Θερινούς Ολυμπιακούς Αγώνες 1896
Μπανανιά

Η **μπανανιά** (επιστ. ***Μούσα***, ***Musa***) είναι ποώδες φυτό &ndash; όχι δέντρο &ndash; παρά το ότι διαθέτει ένα φαινομενικό «κορμό» και τυπικά αναπτύσσεται σε ύψος μέχρι και 6 μ. Ο «κορμός», ή ψευδοστέλεχος, αποτελείται από σφιχτό περίβλημα φύλλων, τα οποία αναδύονται από ένα βλαστάρι σε ένα υπόγειο όργανο αποθήκευσης που ονομάζεται κορμός.  Περίπου 30 φύλλα αναδύονται από έναν βλαστό σε περίοδο 7-8 μηνών προ της άνθησης.  Το μεγάλο άνθος «καρφί» διαθέτει χωριστά αρσενικά και θηλυκά άνθη.  

Μετά τη γονιμοποίηση ο καρπός της μπανανιάς, η μπανάνα,  που βρίσκεται στη βάση των θηλυκών ανθών, σε ένα σύμπλεγμα πολλών «χεριών» σε κάθε δέσμη. Ο μπανανόκαρπος είναι ένα σαρκώδες φρούτο, αλλά οι εμπορικές καλλιέργειες δεν έχουν σπόρους, είναι στείρες.

Μετά από 2-3 μήνες, τα τσαμπιά ή δέσμες που ζυγίζουν τυπικά 20-25 κιλά είναι έτοιμα για συγκομιδή.  Κάθε βλαστάρι μπανάνας ανθίζει μόνο μια φορά προτού ξαναπεθάνει, αλλά οι βεντούζες αναδύονται υπόγεια από τον κύριο μίσχο για να παράγουν θηλυκά φυτά, τα οποία θα δώσουν την επόμενη συγκομιδή.
thumb|left|Υπαίθρια μπανανιά με καρπούς στα Τέρτσα Ηρακλείου

## Δείτε επίσης
*Μπανάνα

## Εξωτερικοί σύνδεσμοι
* 
* 

Κατηγορία:Μουσοειδή
Κατηγορία:Χλωρίδα της Ασίας
Κάτω Χώρα Μεσσηνίας

Η Κάτω Χώρα είναι ένας από τους οικισμούς της Μηλιάς. Η Μηλέα έχει πέντε οικισμούς
Η **Κάτω Χώρα** αποτελεί έναν από τους οικισμούς της Μηλέας Μεσσηνίας, με πληθυσμό 84 άτομα (απογραφή 2001).

Άλλοι οικισμοί είναι τα Φαγριάνικα, Ξανθιάνικα, Σεκουριάνικα και Κυβέλεια (Γαρμπελιά).

Κατηγορία:Χωριά της περιφερειακής ενότητας Μεσσηνίας
Κατηγορία:Μάνη
Κατηγορία:Δήμος Δυτικής Μάνης
Κοιλάδα του Θανάτου

Η **Κοιλάδα του Θανάτου** () είναι κοιλάδα στις πολιτείες Καλιφόρνια και Νεβάδα των Ηνωμένων Πολιτειών της Αμερικής.

## Γεωγραφία

Η Κοιλάδα του Θανάτου βρίσκεται νοτιοανατολικά της οροσειράς Σιέρρα Νεβάδα στη Μεγάλη Λεκάνη και στην έρημο Μοχάβι, και αποτελεί στο μεγαλύτερό της μέρος το Εθνικό Πάρκο της Κοιλάδας του Θανάτου. Εκτείνεται, με διεύθυνση βορρά - νότου, μεταξύ της οροσειράς Αμαραγκόσα στα ανατολικά, ως την οροσειρά Πάναμιντ στα δυτικά, με τα βουνά Συλβάνια και Όουλσχεντ να σχηματίζουν τα σύνορά της, βόρεια και νότια αντίστοιχα. Καλύπτει έκταση 7.800 τετραγωνικά χιλιόμετρα.

Η κοιλάδα αυτή, είναι το πιο ξηρό και θερμό μέρος της Βόρειας Αμερικής, αλλά και το δεύτερο ξηρότερο ολόκληρου του πλανήτη (με την έρημο Ατακάμα στη Χιλή να κατέχει την πρώτη θέση, καθώς πέρασε μια ξηρασία για 400 χρόνια, μέχρι το 1971), καθώς και το πιο χαμηλό σημείο της ξηράς του δυτικού ημισφαιρίου, 86 μέτρα υπό τη στάθμη της θάλασσας.

## Ονομασία

Η Κοιλάδα του Θανάτου ονομάστηκε έτσι από μεταναστεύοντες αποίκους το 1849, επειδή αρκετοί πέθαιναν ενώ τη διέσχιζαν, λόγω των εξαιρετικά υψηλών θερμοκρασιών της κατά το καλοκαίρι.

## Κλίμα

thumb|right|Μερικές φορές μετά τις βροχές του χειμώνα, η Κοιλάδα του Θανάτου δεν μοιάζει με έρημο για μερικές εβδομάδες.

Η Κοιλάδα του Θανάτου είναι το θερμότερο μέρος στη Γη. Η μεγαλύτερη θερμοκρασία που καταγράφηκε ποτέ, ήταν 56,7 °C (134 °F) στις 10 Ιουλίου 1913, στο πάρκο Γκρήνλαντ. Το προηγούμενο ρεκόρ των 58,0 °C, που είχε σημειωθεί στην ιταλική βάση Ελ Αζίζια στη Λιβύη το 1922, κρίθηκε ως ανακριβές από διεθνή ομάδα επιστημόνων του Παγκόσμιου Οργανισμού Μετεωρολογίας το 2012, για τους εξής λόγους:
# Προβληματικός εξοπλισμός, καθώς το θερμόμετρο που χρησιμοποιήθηκε ήταν παρωχημένο ακόμη και με τα τότε δεδομένα.
# Ο παρατηρητής πιθανότατα δεν είχε αρκετή εμπειρία.
# Η μέτρηση έγινε πάνω από ένα σκούρο υλικό όμοιο με άσφαλτο, που απορροφούσε έτσι έντονα την ηλιακή ακτινοβολία, και δεν είναι αντιπροσωπευτικό της περιοχής.
# Η μέτρηση δεν συμφωνούσε με άλλες μετρήσεις στην Ελ Αζίζια εκείνη την ημέρα, ούτε με μετέπειτα μετρήσεις.

## Παραπομπές


## Εξωτερικοί σύνδεσμοι

* Official Death Valley National Park website—National Park Service.
* Historical photographs of Death Valley (1926), The Bancroft Library.
* UNESCO Biosphere Preserve: Mojave and Colorado Deserts.
* Death Valley Area Interactive Map.
* Surficial Geologic Map of the Death Valley Junction 30′ × 60′ Quadrangle, California and Nevada United States Geological Survey.
* Death Valley Weather.
* Death Valley Nonprofit Support Organization.

Κατηγορία:Έρημοι
Κατηγορία:Έρημοι των Ηνωμένων Πολιτειών
Κατηγορία:Κοιλάδες των Ηνωμένων Πολιτειών
Κατηγορία:Γεωγραφία της Καλιφόρνια
Κατηγορία:Νεβάδα
Εθνόσημο της Σερβίας

right|220px
Το **[[εθνόσημο]] της [[Σερβία|Σερβίας]]** υιοθετήθηκε και είναι σε χρήση από τις 17 Αυγούστου 2004. Είναι το ίδιο με το Εθνόσημο το οποίο υιοθετήθηκε το 1882, και το χαρακτηριστικό γνώρισμα του είναι ο λευκός δικέφαλος αετός της δυναστείας των ''Νεμανιδών Ζουπάνων''. Είναι ένα από τα Εθνικά σύμβολα της Σερβίας.

## Σχέδιο

100px|thumb|Το Μικρό Εθνόσημο της Σερβίας
Στο κύριο φόντο βρίσκεται ένας βασιλικός μανδύας από ερμίνα, ο οποίος συμβολίζει το Κράτος της Σερβίας. Αποτελείται από το οικόσημο της δυναστείας των Νεμανιδών Ζουπάνων, έναν δικέφαλο αετό σε κόκκινο θυρεό. Το σώμα και οι φτερούγες του πουλιού είναι ασημί, ενώ το ράμφος, η γλώσσα, τα νύχια και τα πόδια του είναι χρυσά, ανάμεσα σε δύο χρυσά φλερ-ντε-λι, παλιό σύμβολο της σερβικής μοναρχίας και σύμβολο της γαλλικής μοναρχίας. Ο κόκκινος θυρεός με το σταυρό και τα αργυρά σύμβολα που είναι σε τέταρτα, παρμένος από τον μεγάλο θυρεό του Τσάρου Στέφανου Ντουσάν, συμβολίζουν το έθνος.

## Το σοσιαλιστικό εθνόσημο
150px|thumb|right|Το εθνόσημο της Σερβίας κατά τα σοσιαλιστικά χρόνια
Έπειτα από το τέλος του Δευτέρου Παγκοσμίου Πολέμου, η νέα σοσιαλιστική κυβέρνηση προέβη σε επανασχεδιασμό του εθνόσημου, παίρνοντας το παράδειγμα από τα εθνόσημα που χρησιμοποιούνταν στη Σοβιετική Ένωση και στη μεταπολεμική Ανατολική Ευρώπη.

Το σιτάρι συμβόλιζε τους αγρότες και ο τροχός στο κάτω μέρος τους εργάτες. Το ερυθρό αστέρι στην κορυφή είναι σύμβολο του κομμουνισμού και ο ήλιος με τις ακτίνες ένα νέο ξεκίνημα, μια καινούργια μέρα. Η βελανιδιά αποτελεί παραδοσιακά το ιερό δέντρο των Σέρβων, εξ ου και τα φύλλα του δέντρου αυτού. Τα έτη 1804 και 1941 σε κόκκινο φιόγκο φέρουν στη μνήμη και τιμούν την Πρώτη Σερβική Εξέγερση καθώς επίσης και την έναρξη του Απελευθερωτικού Αγώνα εναντίον των Δυνάμεων του Άξονα κατά το Δεύτερο Παγκόσμιο Πόλεμο.

## Εξωτερικοί σύνδεσμοι

* Σερβική Κοινότητα για τα Εθνόσημα
* Εθνόσημο της Σερβίας

## Παραπομπές


Κατηγορία:Εθνικά σύμβολα της Σερβίας
Σερβια
Αρχάγγελος Ραφαήλ

Ο **Αρχάγγελος Ραφαήλ** είναι ένας από τους Αρχαγγέλους, σύμφωνα με την χριστιανική θρησκεία. Το όνομά του σημαίνει «*Ο Κύριος θεραπεύει*» και είναι ένας από τους λίγους Αγγέλους, που ονοματίζονται στην Αγία Γραφή.
μικρογραφία|302x302εσ|Ο Αρχάγγελος Ραφαήλ

Η παρουσία του Αρχαγγέλου Ραφαήλ φαίνεται στο βιβλίο του Τωβίτ ή Τωβίθ, όταν απεστάλη από τον Θεό για να τον θεραπεύσει από την ασθένειά του, λέγοντας στον γιο του, Τωβία, τι να κάνει. Επίσης, θεράπευσε τη Σάρρα, τη θυγατέρα του Ραγουήλ, από έναν δαίμονα ονόματι ασμοδαίος. Ο Αρχάγγελος Ραφαήλ έχει την αρμοδιότητα και το χάρισμα από τον Θεό να θεραπεύει, γι' αυτό η ονομασία του είναι «Ο Κύριος θεραπεύει».
## Σημειώσεις και παραπομπές


Ραφαηλ
Κυβέλεια Μεσσηνίας

Τα **Κυβέλεια** αποτελούν έναν από τους οικισμούς της Μηλέας Μεσσηνίας, με πληθυσμό 34 άτομα (απογραφή 2001).
Άλλοι οικισμοί είναι τα Φαγριάνικα, Ξανθιάνικα, Σεκουριάνικα και Κάτω Χώρα.

## Ονομασία
Η ονομασία του οικισμού συνδέεται με τη θεότητα της μυθολογίας Κυβέλη. Ο οικισμός αναφέρεται και ως **Γαρμπελιά** από τους ντόπιους, που είναι η παλιά του ονομασία (μετονομάστηκε το 1956).

## Ιστορία
Ο οικισμός έχει το σπάνιο χαρακτηριστικό, όπου όλοι οι κάτοικοι έχουν το επώνυμο "Κυβέλος" και συνδέονται με συγγένεια. Αυτό οφείλεται στην παράδοση του χωριού, όπως και γενικότερα των κατοίκων της Μάνης, όταν μια νεαρή "Κυβελεία" παντρευόταν κάποιον από άλλο χωριό, ήταν υποχρεωμένη να εγκαταλείψει το χωριό και να ακολουθήσει τον άντρα της, παίρνοντας προίκα σε οικοσκευή και χρήματα. Πιθανόν δεν θα επέστρεφε εκεί ούτε απλά για να επισκεφτεί τους γονείς της. Αντιθέτως, τα αρσενικά παιδιά κληρονομούσαν την πατρική εστία και έμεναν στο χωριό, δημιουργώντας οικογένεια δίπλα στους γονείς τους.

Στο χωριό έχει βρεθεί μυκηναϊκός θολωτός βασιλικός τάφος, ο οποίος χρονολογείται γύρω στο 1250 π.Χ. και παραμένει σε καλή κατάσταση.

Στο χωριό γεννήθηκε ο Αλέξανδρος Κουμουνδούρος, ο πύργος της οικογένειας του οποίου υπάρχει μέχρι σήμερα, ενώ επίσης είχε βρεθεί ακέφαλο το σώμα, καθώς και αργότερα ο τάφος, του πατέρα του Θεόδωρου Κολοκοτρώνη, Κωνσταντίνου, ο οποίος σκοτώθηκε το 1780 μετά τα Ορλωφικά.

## Παραπομπές

## Εξωτερικοί σύνδεσμοι
*Σελίδα με φωτογραφίες από το χωριό 

Κατηγορία:Χωριά της περιφερειακής ενότητας Μεσσηνίας
Κατηγορία:Μάνη
Κατηγορία:Δήμος Δυτικής Μάνης
Νεφθαλί (πρόσωπο)

Ο **Νεφθαλί** (εβρ.:*נַפְתָּלִי*) υπήρξε Βιβλικό πρόσωπο και πατριάρχης του λαού Ισραήλ.

Ήταν ο έκτος γιος του Ιακώβ, δεύτερος από τη Βαλλά, όπου ήταν δούλη της συζύγου του, Ραχήλ (Γένεση 30:7,8). Γιοι του Νεφθαλί ήταν ο Ιασιήλ (Ιαχσεήλ), ο Γουνί, ο Ιεσέρ (Ιέσερ) και ο Σιλλήμ. Αυτοί αποτέλεσαν τη φυλή Νεφθαλί (Γένεση 46:24). Ο Νεφθαλί με τους γιους του κατέβηκαν και κατοίκησαν στην Αίγυπτο, μαζί με τον πατέρα του Ιακώβ και τους άλλους αδερφούς του. Στην Αγία Γραφή δεν αναφέρονται περισσότερα στοιχεία γι αυτόν τον πατριάρχη. Ακόμα και η διήγηση της ευλογίας του πατέρα του είναι σύντομη και ακαθόριστη (Γένεση 49:21).

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Νεφθαλί (φυλή)

μικρογραφία|Νεφθαλί
Η φυλή **Νεφθαλί** ήταν μία από τις φυλές του λαού Ισραήλ και προερχόταν από τον Νεφθαλί και του γιους του.

Η φυλή Νεφθαλί στην καταμέτρησή της στο Σινά απαριθμούσε 53.400 πολεμιστές (Αριθμοί 1:43, 2:30), ενώ στην είσοδό της στη γη Χαναάν, 45.400 (Αριθμοί 26:50). Κατά την πορεία των Ισραηλιτών στην έρημο στρατοπέδευσε βόρεια της Σκηνής του Μαρτυρίου, μεταξύ των φυλών Δαν και Ασήρ (Αριθμοί 2:25-31). Στη γη της Επαγγελίας κατοίκησε σε εύφορη περιοχή της Παλαιστίνης (Ιησούς του Ναυή 19:32-39), όπου κυριότερες πόλεις της ήταν η Ασώρ (ή Χιννερώθ) και η Κέδες-νεφθαλί.

Από τη φυλή Νεφθαλί ήρθαν στη Σικλάγ για να βοηθήσουν το Δαβίδ, 1.000 αρχηγοί με 37.000 ασπιδοφόρους και λογχοφόρους (1 Χρονικών 12:34). Ο Ιησούς Χριστός κατοίκησε κοντά στη Νεφθαλείμ και έτσι εκπληρώθηκε σχετική προφητεία του Ησαΐα (Ησαΐας 9:1,2· 8:23· Ματθαίος 4:14-16).

## Εξωτερικοί σύνδεσμοι
* 

Κατηγορία:Ιουδαϊσμός
Κατηγορία:Ισραηλινοί
Κατηγορία:Εβραίοι
Κατηγορία:Έθνη της Εβραϊκής Βίβλου
Ελληνικές ταινίες που υποβλήθηκαν για το Όσκαρ Καλύτερης Διεθνούς Ταινίας

Η Ελλάδα έχει υποβάλει συνολικά 40 ελληνόγλωσσα κινηματογραφικά έργα προς την Αμερικανική Ακαδημία Κινηματογραφικών Τεχνών και Επιστημών για να βραβευθούν με το Όσκαρ Διεθνούς Ταινίας. Η πρώτη ταινία που υποβλήθηκε ήταν η *[[Στέλλα (ταινία)|Στέλλα]]* το 1956, ενώ η πιο πρόσφατη ήταν τα *Μαγνητικά Πεδία* το 2022. Από τις υποβληθήσες, πέντε επιλέχτηκαν για την τελική πεντάδα, με την *[[Ηλέκτρα (ταινία)|Ηλέκτρα]]* να είναι η πρώτη το 1962, ενώ ακολούθησαν *[[Τα κόκκινα φανάρια]]* το 1963, το *[[Το χώμα βάφτηκε κόκκινο]]* το 1965, η *[[Ιφιγένεια (ταινία)|Ιφιγένεια]]* το 1977 και ο *[[Κυνόδοντας (ταινία)|Κυνόδοντας]]* το 2010. Καμία από αυτές δεν απέσπασε το βραβείο.

## Παραπομπές


Κατηγορία:Όσκαρ Καλύτερης Διεθνούς Ταινίας
Κατηγορία:Κινηματογράφος στην Ελλάδα
Βόρεια Ευρώπη

[thumb|right|300px|Βορειά Ευρώπη (μπλε) σύμφωνα με [ΟΗΕ.]]
Η **Βόρεια Ευρώπη** είναι γεωγραφική, ιστορική, καθώς και πολιτική περιοχή της Ευρώπης, η οποία περιλαμβάνει χώρες και περιοχές που βρίσκονται στο βόρειο τμήμα της γηραιάς ηπείρου.

Οι ορισμοί για το τι θεωρείται Βόρεια Ευρώπη ποικίλλουν. Στην Ελλάδα, συνήθως ο όρος περιλαμβάνει όλες τις ευρωπαϊκές χώρες που βρίσκονται βορείως σε σχέση με τα Βαλκάνια, την Ιταλία, την Ισπανία και τον Καύκασο. Αυτός ο ορισμός περιλαμβάνει τη Ρωσία, την Πολωνία, καθώς και άλλες χώρες που υπήρξαν μέλη του ανατολικού μπλοκ. Άλλοι ορισμοί ωστόσο δεν περιλαμβάνουν αυτές τις χώρες στη Βόρεια Ευρώπη και τις εντάσσουν στην *Ανατολική Ευρώπη* για να τις διαχωρίσουν. Ορισμένες άλλες χώρες επίσης, όπως η Γερμανία, η Ελβετία και η Ολλανδία, εντάσσονται καμιά φορά στην *Κεντρική Ευρώπη*. Σύμφωνα με τον Οργανισμό Ηνωμένων Εθνών (Ο.Η.Ε.) τα κράτη που ανήκουν στη *Βόρεια Ευρώπη* είναι τα εξής:
* 
**  
** 
**  
*  (χωρίς τη Γροιλανδία)
**  
*  
* 
*  
* 
* 
** Σπιτσβέργη και Γιαν Μάγεν
* 
** 
*  
*  

## Παραπομπές


Κατηγορία:Ευρώπη
Κατηγορία:Περιοχές της Ευρώπης
Νότια Ευρώπη

thumb|350px|right|Οι χώρες που συγκαταλέγονται στη Νότια Ευρώπη.
Η **Νότια Ευρώπη** είναι γεωγραφικός όρος με τον οποίο αποκαλείται το νότιο τμήμα της ευρωπαϊκής ηπείρου. 

Στη Νότια Ευρώπη Σύμφωνα με τον Οργανισμό Ηνωμένων Εθνών (Ο.Η.Ε.) τα κράτη που συγκαταλέγονται στη Νότια Ευρώπη είναι: οι χώρες πού βρίσκονται παράκτια της Μεσόγειου Θάλασσας (Αλβανία, Βατικανό, Βοσνία και Ερζεγοβίνη, Ελλάδα, Ισπανία, Ιταλία, Κύπρος, Μάλτα, Μαυροβούνιο, Μονακό.) 

Καθώς και οι χώρες της Ιβηρικής και της Ιταλικής χερσονήσου που δεν βρέχονται από αυτήν (Ανδόρα, Πορτογαλία - Άγιος Μαρίνος, Βατικανό), ενώ επίσης και οι μεσόγειες Βαλκανικές χώρες, Βόρεια Μακεδονία και Σερβία. Καμιά φορά στη σύσταση της νότιας Ευρώπης συμπεριλαμβάνονται και η Κροατία, η Σλοβενία και το ευρωπαϊκό τμήμα της Τουρκίας.

## Χώρες και πρωτεύουσες
*  Άγιος Μαρίνος - Άγιος Μαρίνος
*  Αλβανία - Τίρανα
*  Ανδόρρα - Ανδόρρα λα Βέλια
*  Βατικανό - Βατικανό
*  Βόρεια Μακεδονία - Σκόπια
*  Βοσνία και Ερζεγοβίνη - Σαράγιεβο
*  Ελλάδα - Αθήνα
*  Ισπανία - Μαδρίτη
*  Ιταλία - Ρώμη
*  Κύπρος - Λευκωσία
*  Μάλτα - Βαλέτα
*  Μαυροβούνιο - Ποντγκόριτσα
*  Μονακό - Μονακό
*  Κροατία - Ζάγκρεμπ
*  Πορτογαλία - Λισαβόνα
*  Σερβία - Βελιγράδι
*  Σλοβενία - Λιουμπλιάνα
*  Τουρκία - Άγκυρα (εν μέρει)

## Δείτε επίσης
* Ευρώπη
* Νοτιοανατολική Ευρώπη

Κατηγορία:Ευρώπη
Νοτια
Δήμος Κασσάνδρας (πρόγραμμα Καποδίστριας)

Ο **Δήμος Κασσάνδρας ** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Κασσάνδρας. Ανήκε Διοικητικά στον Νομό Χαλκιδικής και είχε πληθυσμό 10.269 κατοίκους. Έδρα του Δήμου ήταν η Κασσάνδρεια. Πολιτιστικά το σημαντικότερο ίσως γεγονός είναι το Φεστιβάλ Κασσάνδρας, το οποίο διεξάγεται κάθε χρόνο από το 1993.

Στον δήμο περιλαμβάνονταν τα δημοτικά διαμερίσματα με τους αντίστοιχους οικισμούς και πληθυσμό:

* Κασσανδρείας [ 3.166 ]
** η Κασσάνδρεια [ 2.801 ]
** η Ελάνη [ 30 ]
** η Σανή [ 66 ]
** η Σίβηρη [ 267 ]
** οι Φυλακές Ξενοφώντος [ 2 ]
* Αφύτου—η Άφυτος [ 1.231 ]
* Καλάνδρας [ 750 ]
** η Καλάνδρα [ 665 ]
** η Μπουλαμάτσια [ 9 ]
** το Ποσείδι [ 76 ]
* Καλλιθέας [ 797 ]
** η Καλλιθέα [ 779 ]
** η Σωλήνα [ 18 ]
* Κασσανδρηνού [ 467 ]
** το Κασσανδρηνόν [ 296 ]
** ο Καλούτσικος [ 37 ]
** οι Μόλες Καλύβες [ 134 ]
* Κρυοπηγής [ 594 ]
** η Κρυοπηγή [ 518 ]
** ο Εύδος [ 24 ]
** το Κασσάνδρα Παλλάς [ 22 ]
** η Λευκή Περιστέρα [ 30 ]
* Νέας Φωκαίας [ 2.061 ]
** η Νέα Φώκαια [ 1.721 ]
** ο Πύργος Σανή [ 27 ]
** οι Φυλακές Καρακάλλου [ 12 ]
** οι Φυλακές Κασσάνδρας [ 301 ]
* Φούρκας[ 1.203 ]
** η Φούρκα [ 530 ]
** η Σκάλα Φούρκας [ 673 ]

## Εξωτερικοί σύνδεσμοι
*Τ.Ε.Δ.Κ. Χαλκιδικής: Δήμος Κασσάνδρας
*Φεστιβάλ Κασσάνδρας

Κασσάνδρας
Κρυοπηγή Χαλκιδικής

Η **Κρυοπηγή** είναι χωριό και έδρα του ομώνυμου Δημοτικού διαμερίσματος στο Δήμο Κασσάνδρας του νομού Χαλκιδικής. Η θέση της είναι στη χερσόνησο της Κασσάνδρας, κτισμένη σε πευκόφυτο λόφο και έχει άριστο κλίμα. Η απόστασή της από τη Θεσσαλονίκη είναι 90 χιλιόμετρα.

## Υποδομή
Ο οικισμός είναι ανεπτυγμένος τουριστικά και διαθέτει κατάλληλη υποδομή με τράπεζες, ΟΤΕ, Κέντρο Υγείας, ξενοδοχεία, εστιατόρια, ταβέρνες και φημίζεται για την παραλία του. 
                                                                                       . Είναι χαρακτηριστικό ότι δύο φορές η παραλία της Κρυοπηγής βραβεύτηκε με Γαλάζια Σημαία, το 1991.
Στο χωριό λειτουργει νηπιαγωγείο, πολιτιστικός σύλλογος με το όνομα του χωριού και υπάρχουν παλεοντολογικα ευρήματα
. Παράγονται μέλι, κρασί, ελαιόλαδο και φρούτα.

## Δ.δ. Κρυοπηγής
Με 594 κατοίκους το 2001, το Δημοτικό Διαμέρισμα Κρυοπηγής απαρτίζουν:

* η *Κρυοπηγή* (500)
* ο *Εύδος* (24)
* το *Κασσάνδρα Παλλάς* (22)
* η *Λευκή Περιστέρα* (30)

## Ιστορία
Περίπου δυόμισι χιλιόμετρα δυτικά από την Κρυοπηγή, στην ορεινή θέση «Παλιόκαστρο», έχουν επισημανθεί, με βάση την επιφανειακή κεραμική, ίχνη ρωμαϊκού οικισμού, ο οποίος ανήκε διοικητικά στη ρωμαϊκή αποικία της Κασσάνδρειας. Το παλιό όνομα του χωριού μέχρι τον 20ο αιώνα ήταν Παζαράκια. Ο σημερινός οικισμός βρίσκεται στη θέση οικισμών των αρχαίων χρόνων. Συγκεκριμένα, κείται ανάμεσα στις αρχαίες πόλεις Νεάπολη και Φλέγρα. Κατά τη διάρκεια της τουρκοκρατίας, όπως και όλα τα υπόλοιπα χωριά της χερσονήσου, υπαγόταν φορολογικά στο βακούφι του Γκαζανφέρ Αγά, ενώ διοικητικά ανήκε στο ναχιγιέ της Καλαμαριάς. Κατά την επανάσταση του 1821 οι κάτοικοι της Κρυοπηγής προσέφεραν στον αγώνα. Σημαντικές μορφές αγωνιστών ήταν οι οπλαρχηγοί  Στάμος Χάψας και τα αδέλφια Ιωάννης και Αναστάσιος Χιμευτός.  Η Κρυοπηγή αποτελεί έδρα του Παιδαγωγικού Κέντρου Επιμόρφωσης, που ίδρυσαν το ζεύγος Τσίγκλερ. Στο εν λόγω κέντρο διοργανώνονται σεμινάρια από παιδαγωγούς.

Το 2006 το χωριό απειλήθηκε από πυρκαγιά.

## Παραπομπές


## Πηγές
* 

## Εξωτερικοί σύνδεσμοι
* Πληροφορίες για την Κρυοπηγή
* Κρυοπηγή - Δήμος Κασσάνδρας
* Κρυοπηγή - Χαλκιδική

Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Κασσάνδρας
Δυτική Ευρώπη

[alt=View of the earth from space|thumb|Βίντεο που λήφθηκε από το πλήρωμα Expedition 29 στο Διεθνή Διαστημικό Σταθμό σε ένα πέρασμα του πάνω από τη Δυτική Ευρώπη το [2011.]]
[thumb|right|200px|Η Δυτική Ευρώπη (γαλάζιο) σύμφωνα με [ΟΗΕ.]]
[thumb|right|200px|Η Δυτική Ευρώπη (γαλάζιο) σύμφωνα με το [The World Factbook της Κεντρικής Υπηρεσίας Πληροφοριών (CIA) των ΗΠΑ.]]

Η **Δυτική Ευρώπη** είναι γεωγραφικός όρος ο οποίος αναφέρεται σε τμήμα της ευρωπαϊκής ηπείρου, ενώ παράλληλα χρησιμοποιείται εκτενώς και για να περιγράψει μια ευρύτερη περιοχή σύμφωνα με γεωπολιτικά, πολιτιστικά και κοινωνικοοικονομικά κριτήρια, και για αυτόν τον λόγο δεν υπάρχει συγκεκριμένος συμπεφωνημένος ορισμός για τα όρια της λεγόμενης Δυτικής Ευρώπης.

Σύμφωνα με τον Οργανισμός Ηνωμένων Εθνών (ΟΗΕ) τα κράτη που συγκαταλέγονται στη δυτική Ευρώπη είναι: η Αυστρία, το Βέλγιο, η Γαλλία, η Γερμανία, η Ελβετία, το Λίχτενσταϊν, το Λουξεμβούργο και η Ολλανδία. Σύμφωνα με το The World Factbook στη δυτική Ευρώπη βρίσκονται: το Βέλγιο, η Γαλλία, το Ηνωμένο Βασίλειο (Αγγλία, Βόρεια Ιρλανδία, Ουαλία, Σκωτία), η Ιρλανδία, η Ολλανδία. 

Κατά την περίοδο του Ψυχρού Πολέμου, χώρες της Δυτικής Ευρώπης θεωρούνταν από πολλούς αυτές που ήταν μέλη του ΝΑΤΟ, αψηφώντας σε αυτήν την περίπτωση τη στενή γεωγραφική έννοια του όρου και εστιάζοντας σε γεωπολιτικά, στρατιωτικά και κοινωνικοοικονομικά κριτήρια με βάση τη διάκριση με την αντίπερα μεριά την Ανατολική Ευρώπη. Βέβαια, πιο συγκεκριμένα και με πάγιο τρόπο οι δύο αυτές «πλευρές» ιστορικά ονομάζονται Δυτικό και Ανατολικό Μπλοκ αντίστοιχα.

## Δείτε επίσης
* Ευρώπη 
* Ευρωπαϊκή Ένωση
* Δυτικοευρωπαϊκή Ένωση
* Δυτικός Κόσμος

Κατηγορία:Ευρώπη
Κατηγορία:Περιοχές της Ευρώπης
Καρλ Γκούσταφ Βέρνερ φον Χάιντενσταμ

Ο **Καρλ Γκούσταφ Βέρνερ φον Χάιντενσταμ** (*Carl Gustaf Verner von Heidenstam*, 6 Ιουλίου 1859 - 20 Μαΐου 1940) ήταν Σουηδός ποιητής και μυθιστοριογράφος, στον οποίο απoνεμήθηκε το Βραβείο Νόμπελ Λογοτεχνίας το 1916. Υπήρξε μέλος της Σουηδικής Ακαδημίας από το 1912. Τα περισσότερα έργα του είναι απεικονίσεις με πάθος του Σουηδικού χαρακτήρα, της ζωής και των παραδόσεων της γενέθλιας γης του, συχνά υπό το πρίσμα μιας καθαρά πατριωτικής σκοπιάς. 

Γεννήθηκε στο Όλσχαμαρ (*Olshammar*) σε οικογένεια ευγενών. Σπούδασε ζωγραφική στην Ακαδημία της Στοκχόλμης, αλλά έφυγε νωρίς για να ταξιδεύσει για μακρύ διάστημα στην Ευρώπη, την Αφρική και τις Ανατολικές χώρες. Το έργο του *Vallfart och vandringsår* (*Προσκύνημα: τα Περιπλανώμενα Χρόνια*, 1888) είναι μια ποιητική συλλογή που εμπνέεται από τις εμπειρίες του στα ταξίδια του στην Ανατολή, και σηματοδοτεί την εγκατάλειψη του κυρίαρχου τότε στη σουηδική λογοτεχνία νατουραλισμού. 

Η αγάπη του για την ομορφιά επιδεικνύεται επίσης στο αλληγορικό μυθιστόρημα *Hans Alienus* (1892). Τα *Dikter* ("*Ποιήματα*", 1895) and *Karolinerna* (2 τόμοι, 1897-1898) (ιστορικό μυθιστόρημα), χαρακτηρίζονται από έντονο εθνικιστικό πάθος. Οι δύο τόμοι του *Folkunga Trädet* (*Το Δέντρο των Φόλκουνγκς*, 1905-07) αποτελούν την εμπνευσμένη, επική ιστορία μιας ομάδας Σουηδών οπλαρχηγών στο Μεσαίωνα. 

Η ποιητική του συλλογή *Nya Dikter*, η οποία δημοσιεύτηκε το 1915, έχει ως αντικείμενο ψυχολογικά θέματα που αφορούν κυρίως την ανύψωση του ανθρώπου σε μία καλύτερη ανθρωπότητα από την μοναξιά. 

Το 1916 κέρδισε το Βραβείο Νόμπελ Λογοτεχνίας "*σε αναγνώριση της σημαντικότητάς του ως ο ηγετικός εκπρόσωπος μιας νέας εποχής στη λογοτεχνία μας.*" 

Πέθανε στο σπίτι του στο Εβράλιντ (*Övralid*) στις 20 Μαΐου 1940.

## Εργογραφία
* *Från Col di Tenda till Blocksberg * (1888)
* *Vallfart och vandringsår* (1888) 
* *Renässans* (1889)
* *Endymion *(1889, μυθιστόρημα)
* *Hans Alienus *(1892)
* *Dikter* (1895)
* *Karolinerna ([[1897]]-[[1898|98]], μυθιστόρημα)
* *Sankt Göran och draken *([[1900]])
* *Heliga Birgittas pilgrimsfärd (*Το Προσκύνημα της Αγίας Μπιργκίττα*, 1901)
* *Ett folk * (1902)
* *Skogen susar *(*Οι Ψίθυροι του Δάσους*, 1904)
* *Folkungaträdet *(*Το Δέντρο των Φόλκουνγκς*, 2 τόμοι, 1905-1907)
* *Svenskarna och deras hövdingar* (1910, ιστορικές διαλέξεις)
* *Nya dikter* (1915).

## Παραπομπές


## Εξωτερικοί σύνδεσμοι

* Verner von Heidenstam - στο Projekt Runeberg
* 

Κατηγορία:Σουηδοί λογοτέχνες
Κατηγορία:Σουηδοί ποιητές
Κατηγορία:Σουηδοί μυθιστοριογράφοι
Κατηγορία:Βραβευμένοι με Νόμπελ Λογοτεχνίας
Αράκυνθος

Ο **Αράκυνθος** ή **Ζυγός** είναι βουνό του νομού Αιτωλοακαρνανίας, νότια της λίμνης Τριχωνίδας, ανάμεσα στον Εύηνο και τον Αχελώο ποταμό ενώ έχει υψόμετρο 984 μέτρων. Στον Αράκυνθο βρίσκεται το στενό φαράγγι της Κλεισούρας μέσω του οποίου συνδέονται η περιοχή του Μεσολογγίου με την περιοχή του Αγρινίου. Στους νότιους πρόποδες είναι οι αρχαίες πόλεις της Καλυδώνας και Πλευρώνας. 

Οι οικισμοί που υπάρχουν στις πλαγιές του Αράκυνθου είναι τα  Ελληνικά, Άνω Κεράσοβο, Κάτω Κεράσοβο, τα Άνω Μούσουρα, τα Κάτω Ρέτσινα, το Άνω Κουδούνι η Χούνιστα κ.α. Το βουνό καλύπτει μεγάλο τμήμα των πρώην δήμων Αρακύνθου, Μακρυνείας, Αιτωλικού  και Μεσολογγίου. Παράλληλα στην θέση Γρεβενό υπάρχει καταφύγιο του Ο.Χ.Σ. Μεσολογγίου στα 982 μέτρα. 

Ο Αράκυνθος είναι κατάφυτος από κέδρα και πουρνάρια. Ανάμεσα τους ζουν αγριογούρουνα, ελάφια, σκίουροι, χελώνες και άλλα άγρια ζώα. Επίσης αρκετά είδη ερπετών και πτηνών όπως ο αετός. Για την μεγάλη του οικολογική σημασία, ο Αράκυνθος μαζί με το φαράγγι της Κλεισούρας είναι ενταγμένος στο δίκτυο Natura (Φύση) 2000.

## Αναφορές


## Εξωτερικοί σύνδεσμοι
*Η Νέα Εποχή, Αράκυνθος-Ζυγός
*Το Βήμα, Αράκυνθος Μεσολογγίου
*ΑΡΑΚΥΝΘΟΣ Χούνιστα-Αγ.Παρασκευή-Γρεβενό από τον ιστότοπο https://el.wikiloc.com/.

Κατηγορία:Βουνά της Αιτωλοακαρνανίας
Τηλλυρία

Η ** Τηλλυρία** είναι ορεινή χερσόνησος της Κύπρου στο βορειοδυτικό μέρος του νησιού ανάμεσα στον Kόλπο Χρυσοχούς και τον Kόλπο της Μόρφου, και έχει μήκος 6 χιλιόμετρα και πλάτος 30. Το μεγαλύτερο μέρος της βρίσκεται στην επαρχία Λευκωσίας, ενώ μέρος της στην Πάφου και στην κατεχόμενη Κύπρο. Στην περιοχή της  Τηλλυρίας βρίσκεται και το χωριό των Κοκκίνων η μόνη κατεχόμενη περιοχή που είναι περίκλειστη από εδάφη της Κυπριακής Δημοκρατίας.

Η μορφολογία του εδάφους είναι απότομα ορεινή με υψόμετρο μέχρι και 800 μέτρα σε μικρή απόσταση από τα παράλια. Τα χωριά της Τηλλυρίας είναι ο Κάτω Πύργος, το μεγαλύτερο,  Πάνω Πύργος,  Παχύαμμος,  Πηγαίνια, Πωμός, Παλιάμπελα,  Κόκκινα, Αμμαδιές, Ξερόβουνος, Λουτρός, Λιμνίτης, Γαληνή, Ποταμός του Κάμπου , Άγιο Γιωργούδι, Άγιος Θεόδωρος, Σελέμανι , Άγιος Ιωάννης , Αλεύκα, Βαρίσεια, Μανσούρα, Μοσφιλερή (Μοσφίλι) , Σελλάδιν τ’ Άππη, και Χαλερί. 

Τον Αύγουστο του 1964 έγινε επιδρομή και βομβαρδισμός από την Τουρκική αεροπορία. Τα Κόκκινα ήταν τουρκοκυπριακός θύλακας και οι Τουρκοκύπριοι τον χρησιμοποιούσαν για λαθραίες εισαγωγές όπλων και στρατιωτών στην Κύπρο από την Τουρκία. Αρχές Αυγούστου δυνάμεις της Εθνικής Φρουράς επιτέθηκαν στον θύλακα με διαταγή του Γρίβα. Η ενέργεια αυτή ήταν αμφιλεγόμενη, διότι ταυτόχρονα διεξάγονταν διαπραγματεύσεις για το σχέδιο Άτσεσον. Η Τουρκία αντέδρασε βίαια βομβαρδίζοντας τις ελληνοκυπριακές θέσεις και τα χωριά με βόμβες ναπάλμ. Από τους βομβαρδισμούς σκοτώθηκαν 55 άνθρωποι (Ελληνοκύπριοι και Ελλαδίτες), μεταξύ των οποίων 28 πολίτες, ενώ τραυματίστηκαν 125 (69 στρατιώτες και 56 πολίτες).

Η περιοχή της Τηλλυρίας εκκλησιαστικά υπάγεται στην Ιερά Μητρόπολη Κύκκου και Τηλλυρίας και στην Χωροεπισκοπή Αρσινόης. 

## Παραπομπές


Κατηγορία:Επαρχία Πάφου
Κατηγορία:Επαρχία Λευκωσίας

Κατηγορία:Χερσόνησοι της Κύπρου
Δασοχώρι Μεσσηνίας

Το **Δασοχώρι** (πρώην **Λυκούρεσι**) είναι χωριό του Δήμου Οιχαλίας, στο Νομό Μεσσηνίας. Σύμφωνα με τα στοιχεία της Απογραφής του 2011, ο πληθυσμός του ανέρχεται σε 44 μόνιμους κατοίκους.

## Γενικά στοιχεία
Το Δασοχώρι βρίσκεται στο βόρειο τμήμα της Μεσσηνίας, κτισμένο σε υψόμετρο 676 μέτρων επί των πλαγιών του Τετραζίου όρους, σε απόσταση 53 χιλιομέτρων από την πρωτεύουσα του νομού, Καλαμάτα.

Ο οικισμός αναφέρεται το 1853 στον β΄ τόμο των «Ελληνικών» του Ιάκωβου Ρίζου Ραγκαβή ως Λυκούρεσι και αποτελούσε κομμάτι του Δήμου Ανδανίας, της Επαρχίας Μεσσήνης, με πληθυσμό 151 κατοίκων. Το 1928 μετονομάστηκε σε Δασοχώρι, ενώ μέχρι το 1997 ήταν έδρα Κοινότητας, της Επαρχίας Μεσσήνης. Το ίδιο έτος, μετά τις μεταβολές που επέφερε στην τοπική αυτοδιοίκηση, το Σχέδιο «Καποδίστριας», υπήχθη στον ανασυσταθέντα Δήμο Ανδανίας, ενώ από το 2011, μετά τις νέες αλλαγές του Προγράμματος «Καλλικράτης» ανήκει στον διευρυμένο Δήμο Οιχαλίας.

Κοντά στον οικισμό, βρίσκεται το σημαντικό θρησκευτικό μνημείο του Ιερού Ναού Αγίας Θεοδώρας Μεσσηνίας. Επίσης, στις 26 Ιουλίου, γίνεται ο εορτασμός της Αγίας Παρασκευής στο χωριό, κατά τον οποίο διεξάγονται ποικίλες πολιτιστικές εκδηλώσεις.

## Απογραφές πληθυσμού

## Εξωτερικοί σύνδεσμοι

* ΟΡΕΙΝΗ ΜΕΣΣΗΝΙΑ: Αγ.Θεοδώρα, Δασοχώρι, Άνω Μέλπεια (βίντεο στο youtube).

## Διοικητικές μεταβολές

## Χάρτης περιοχής


## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Χαθίντο Μπεναβέντε

Ο **Χαθίντο Μπεναβέντε ι Μαρτίνεθ** (, 12 Αυγούστου 1866 - 14 Ιουλίου 1954) ήταν ένας από τους σπουδαιότερους Ισπανούς δραματουργούς του 20ού αιώνα. 

Γεννήθηκε στη Μαδρίτη, γιος ενός διάσημου παιδιάτρου. Επέστρεψε το θέατρο στην πραγματικότητα μέσω της κοινωνικής κριτικής. Ο στομφώδης και δημαγωγικός στίχος έδωσε τη θέση του στην πρόζα, το μελόδραμα στην κωμωδία, η τυπική φόρμα στην εμπειρία, η παρορμητική δράση στον διάλογο και τα εγκεφαλικά παιχνίδια. Ο Μπενεβέντε επέδειξε ενδιαφέρον για την αισθητική και αργότερα για την ηθική. 

Το 1922 του απονεμήθηκε το Βραβείο Νόμπελ Λογοτεχνίας "*για τον χαρούμενο τρόπο με τον οποίο συνέχισε τις λαμπρές παραδόσεις της Ισπανικής δραματουργίας.*"

Υπήρξε φιλελεύθερος μοναρχικός και κριτικός απέναντι στο Σοσιαλισμό. Υποστήριξε διστακτικά το καθεστώς του Φράνκο ως το μόνο βιώσιμο εναλλακτικό σε ό,τι αυτός θεωρούσε το καταστροφικό δημοκρατικό πείραμα της περιόδου 1931 - 1936.

Ο Μπεναβέντε πέθανε στο Αλντεαενθάμπο ντε Εσκαλόνα (Τολέδο) στις 14 Ιουλίου 1954, σε ηλικία 87 ετών. Δεν παντρεύτηκε ποτέ. Σύμφωνα με πολλές πηγές ήταν ομοφυλόφιλος.

## Επιλεγμένη εργογραφία
Ο Χαθίντο Μπεναβέντε έγραψε 172 έργα. Τα πιο σημαντικά είναι:

* *El nido ajeno* (Η ξένη φωλιά, 1894)
* *El marido de la Téllez* (Ο σύζυγος της Τέλλεζ, 1897)
* *La gata de Angora* (Η γάτα Αγκύρας, 1900)
* *La Gobernadora* (Η γυναίκα του κυβερνήτη, 1901)
* *La noche del sábado* (Η νύχτα του Σαββάτου, 1903)
* *Rosas de otoño* (Τριαντάφυλλα του Οκτώβρη, 1905), αισθηματική κωμωδία.
* *Los intereses creados* (Τα Δημιουργημένα Συμφέροντα, 1907), κωμωδία που εμπεριέχει καταστάσεις παρόμοιες με αυτές που συναντώνται στην Κομέντια ντελ άρτε· είναι το πιο διάσημο και πολυπαιγμένο έργο του.  ― ελλην. μετάφρ. Παντελή Πρεβελάκη, "ΣΧΟΛΗ ΜΩΡΑΪΤΗ"
* *Señora ama* (Η κυρία του σπιτιού, 1908)
* *La malquerida* (Η πικραγαπημένη, 1913), δράμα.
* *La ciudad alegre y confiada* (Η εύθυμη και σίγουρη πόλη, 1916), συνέχεια του *Los intereses creados*.
* *Campo de armiño* (1916)
* *Lecciones de buen amor* (Μαθήματα καλού έρωτα, 1924)
* *La mariposa que voló sobre el mar* (Η πεταλούδα που πέταξε πάνω από την θάλασσα, 1926)
* *Pepa Doncel* (1928)
* *Vidas cruzadas* (Σταυρωμένες ζωές, 1929)
* *Aves y pájaros* (Πτηνά και πουλιά, 1940)
* *La honradez de la cerradura* (Η εντιμότητα της κλειδαριάς, 1942)
* *La infanzona* (1945)
* *Titania* (1946)
* *La infanzona* (1947)
* *Abdicación* (Παραίτηση, 1948)
* *Ha llegado Don Juan* (Έφτασε ο Ντον Ζουάν, 1952)
* *El alfiler en la boca* (Η καρφίτσα στο στόμα, 1954)

## Παραπομπές


## Εξωτερικοί σύνδεσμοι

* Βιογραφία και βιβλιογραφία στο Books and Writers website
* Βιογραφία στο Noble Prize Official Website
* Βιογραφία και βιβλιογραφία στο Noble-Winners.com (ανεπίσημο) website
* Σύντομο άρθρο στο Columbia Encyclopedia Online
* Βιογραφικό άρθρο στην Encyclopedia of World, αναπαραγώμενο στο BookRags.com

Κατηγορία:Ισπανοί θεατρικοί συγγραφείς
Κατηγορία:Βραβευμένοι με Νόμπελ Λογοτεχνίας
Κατηγορία:ΛΟΑΤ πρόσωπα από την Ισπανία
Παρνασσός (αποσαφήνιση)

Το όνομα **Παρνασσός** μπορεί να αναφέρεται:

*Στο βουνό Παρνασσός της Στερεάς Ελλάδας.
*Στον Δήμο Παρνασσού της Φωκίδας.
*Παρνασσός Αρκαδίας, ημιορεινός οικισμός του νομού Αρκαδίας
*Παρνασσός, Αθηναϊκό εβδoμαδιαίο περιοδικό ποικίλης ύλης, που εκδόθηκε το 1910 από τον Π. Ξένο.
*Παρνασσός Στροβόλου, αθλητικό σωματείο της Κύπρου.

## Δείτε επίσης
*Φιλολογικός σύλλογος Παρνασσός
*Παρνασσός (ζωγραφική)